২০০৮ গ্রীষ্মকালীন অলিম্পিকে মল্লক্রীড়া – মহিলাদের ১৫০০ মিটার
২০০৮ অলিম্পিক গেমসে মহিলাদের ১৫০০মিটার দৌড়ানোর প্রতিযোগিতা আগস্টের ১৯ থেকে ২৩ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ৪:০৭.০০সেকেন্ড (A মান) এবং ৪:০৮.০০সেকেন্ড (B মান)। প্রতিযোগিতা শুরুর আগেই ৩১শে জুলাই ২০০৮-এ রুশ ডোপিং কেলেঙ্কারি সামনে আসে। রুশ দলের তিন জন প্রতিযোগীই, যথাক্রমে, য়ুলিয়া ফোমেঙ্কো, তাতিয়ানা তোমাশোভা ও য়েলেনা সোবোলেভা ডোপ পরীক্ষায় ধরা পরে প্রতিযোগিতা থেকে নির্বাসিত হন। এঁরা প্রত্যেকেই পদকের দাবিদার ছিলেন।